Hjem > Vores arbejde > Projekter > Oplevelsesbanken
Vi er heldige at modtage billetter til de forskellige events og attraktioner fra gavmilde sponsorer. Herefter uddeler vi billetterne til plejefamilier og institutioner over hele landet. Blandt de største, årlige oplevelser er Tivolitur i København (med adgang + turpas). Flere tusinde børn, unge og voksne får en billet i hånden til en hel dag med masser af glæde, underholdning og socialt samvær.
Børnehjælpsdagens dedikerede samarbejdspartnere og sponsorer giver os jævnligt billetter til deres arrangementer. Det drejer sig blandt andet om Tivoli A/S, Live Nation (koncertbilletter), Eventyrteatret, DR samt fodboldklubber, håndboldklubber og ishockeyklubber over hele landet.
Før musen henover grafikken og læs mere om, hvordan Oplevelsesbanken styrker børnene og de unge. Det er en vigtig pointe, at sind og krop hænger uløseligt sammen og påvirker hinanden. Vores tilgang er holistisk.
Oplevelsesbanken styrker den mentale robusthed hos børnene og de unge, med fokus på de sociale og personlige kompetencer. Målgruppen får udfordret deres nysgerrighed, fantasi og deres egen kreativitet gennem de kulturelle oplevelser. Dermed får de nye indsigter både i deres samfund og i den kultur, der præger deres dannelse som mennesker.
På det sociale plan bidrager oplevelsen til et større fællesskab i den børne- eller ungegruppe, som er afsted på tur eller overværer et arrangement. Børnene og de unge får skabt oplevelsesminder, som de kan dele med hinanden og med andre kammerater, for eksempel i skolen. Det betyder også, at de kan føle sig mere ligeværdige i forhold til børn fra traditionelle familier – og dette bidrager til øget selvværd og selvtillid. Samlet set øger det livskvaliteten at erhverve sig kulturel og social kapital.
Oplevelsesbanken styrker primært den mentale robusthed hos børnene og de unge, læs mere herunder.
Gennem de forskellige oplevelser får børnene og de unge specifik læring – både inden for underholdning, sport, kultur, historie og samfundsforhold.